Zhantas/Cleaned-Uzbek_Wikipedia huggingface dataset:
Viktor Chukarin

Viktor Ivanovich Chukarin (; 1921-yil 9-noyabr — 1984-yil 25-avgust) — SSSR sharafini himoya qilgan ukrainalik sport gimnastikachi. 1952 va 1956-yillardagi yozgi olimpiya oʻyinlarida oʻn bitta medalni qoʻlga kiritdigan. Bulardan 7 tasi oltin. 1954-yilda koʻpkurash boʻyicha jahon chempionligini qoʻlga kiritgan. 1952-yilgi yozgi olimpiya oʻyinlarida eng koʻp medalni qoʻlga kiritgan sportchi hisoblanadi.

 Tarjimai holi 
Chukarin Donetsk gubernatorligidagi Krasnoarmeyskoye qishlogʻida. 1924-yilda uning oilasi Mariupolga koʻchib oʻtgan. Chukarin Mariupolda gimnastika bilan shugʻullana boshlagan. Keyinchalik Kievdagi jismoniy tarbiya institutida tahsil olgan.

1941-yilda Ulugʻ Vatan urushi boshlanishi bilan Qizil armiya safiga koʻngilli sifatida borib qoʻshilgan. General Mixail Kirponos boshchiligidagi boʻlinma safida jang qilgan. Chukarin jangda yarador boʻlib, Poltava yaqinida asirga olingan va Sandbosteldagi asirlar lageriga yuborilgan. Keyinchalik yana 17 ta turli xil lagerlarga yuborilgan. 1945-yilda ozod etilgan. Ozod etilgandan soʻng Kiyevdagi sport institutiga qayta qabul qilinmaganligi sababli Lvovdagi jismoniy tarbiya institutida oʻqishni davom ettirgan.

1946-yildadan sport gimnastikasi boʻyicha SSSR chempionatlarida ishtirok eta boshlagan. 1947-yilda beshinchi oʻrinni egallagan. 1948-yilda SSSR chempionligini qoʻlga kiritgan. 1949-yilda koʻpkurash boʻyicha SSSR chempioni boʻlgan. Bu gʻalabasini 1950, 1951, 1953 va 1955 yillarda ham takrorlashga muvaffaq boʻlgan„Axillesova pyata“ Viktora Chukarina. .

SSSR olimpiya oʻyinlarida 1952-yildan (bu paytda Chukarin 30 yosh boʻlgan) ishtirok eta boshlagan. 1952-yilda Chikurin oltita medalni qoʻlga kiritgan. 1956-yilgi yozgi olimpiya oʻyinlarida yana beshta medalini qoʻlga kiritgan„Axillesova pyata“ Viktora Chukarina. .

SSSR terma jamoasining 1954-yilgi jahon chempionatidagi gʻalabasiga Chikurin katta hissa qoʻshgan. Yakkalik va jamoaviy bahslarda oltin medalni qoʻlga kiritgan.

1957-yilda Larisa Latinina va Viktor Chukarin Lenin ordeni bilan taqdirlanishgan„Axillesova pyata“ Viktora Chukarina. .

1955-yilda nashr etilgan „Put K Vershinam“ nomli kitobida toʻliq faoliyati haqida hikoya qilib bergan. 1961yilda Armaniston gimnastika jamoasiga murabbiylik qilgan. 1963-yilda Lvov jismoniy tarbiya institutida dotsent ilmiy unvonini qoʻlga kiritganEvans, Hilary; Gjerde, Arild; Heijmans, Jeroen; Mallon, Bill; et al. „Viktor Chukarin“. Olympics at Sports-Reference.com. Sports Reference LLC. Archived from the original on 17 April 2020.„Axillesova pyata“ Viktora Chukarina. . 1984-yilda vafot etgan. Lychakiv qabristoniga dafn etilgan. Lvovdagi koʻchalardan biriga Viktor Chukarin nomi berilgan.
 

Turkum:1984-yilda vafot etganlar
Turkum:1921-yilda tugʻilganlar
Turkum:SSSR sportchilari
Turkum:Kishilar
Turkum:SSSRda tugʻilganlar
Kuban davlat universiteti

Universitetlar reytingiHududiy — UmumiyQS Yangi Yevropa va Markaziy Osiyo„QS World University Rankings-Emerging Europe & Central Asia“. Retrieved 15 January 2023.401-450 (2022)
Kuban davlat universitet — Krasnodar, Janubiy ) Kuban viloyatida joylashgan universitet. 1920-yil 19-sentyabrda tashkil etilgan va oʻshandan beri 100 mingdan ortiq mutaxassislar, shu jumladan 1000 dan ortiq xorijiy talabalar oʻqitiladi.

 Akademiklar 
KubSUning 16 ta filiali va 40 dan ortiq oʻquv markazlari va tadqiqot markazlari faoliyat olib boradi. KubDU filiallari tizimi butun Janubiy Rossiya hududini qamrab oladi: Armavir, Gelendjik, Goryachy Klyuch, Korenovsk, Kropotkin, Leningradskaya stanitsa, Novorossiysk, Otradnenskaya stanitsa , Pavlovskaya, Stavropol, Tikhoretsk va Ustʼ-Labinsk shular jumlasidandir.

KubDU filiallarida 8 mingdan ortiq talaba yettita mutaxassislikda oʻqishadi:

 Huquqshunoslik
 Hisob-kitob va audit
 Davlat va kommunal boshqaruv
 Moliya, kredit va valyuta aylanmasi
 Filologiya
 Psixologiya
 Rassomlik sanʼati

right|thumb|219x219px|Vladimir A. Babeshko — Kuban davlat universiteti sobiq prezidenti

 Talabalari 
85 yil ichida KubDUdan 100 mingdan ortiq mutaxassislar bitirib chiqishgan, shulardan 1000 nafar xorijiy talabalar boʻlgan.

 Mashhur bitiruvchilari 
 Sanʼatkor Sergey Vorzhev
 Sanʼatkor Isroil Tsvaygenbaum
 Margarita Simonyan
 Televideniye taqdimotchisi Mariya Minogarova
 Rossiya birinchi kanalining sobiq jurnalisti Marina Ovsiyannikova
 Polina Lukyanenkova (1998-yil tugʻilgan)

 

 

 www.kubsu.ru Arxivlangan 2012-05-03 Wayback Machine-da
 Krasnodar talabalar jamoasi (Kuba davlat universiteti boʻlimi)

Turkum:Koordinatalar Vikimaʼlumotlarda
Turkum:Rossiyadagi universitetlar
Halit Cavit Akçatepe

Halit Cavit Akçatepe (1938-yil 1-yanvar – 2017- yil 31-mart) turkiyalik aktyor ediHalit Akçatepe hayatını kaybetti .

 Hayoti va faoliyati 
Akçatepe 1938-yilda Üsküdarda tugʻilgan, u Sıtkı Akçatepening oʻgʻli. 1943-yil 5 yoshida Dertli Pınar filmida debut qildi va baʼzi filmlarda bolalar roli bilan koʻproq chiqish qilgan. Akçatepe Sankt-Benoit Frantsuz Oʻrta maktabida oʻqishni yakunladi. 1956-yilda u armiyaga qoʻshildi va aktyorlikka qaytguniga qadar u yerda 1,5 yil qoldi. U koʻplab klassik filmlarda yordamchi rollarini ijro etdi.

U 1975-yilda Hababam Sınıfı va keyinchalik uning davomi Hababam Sınıfı Sınıfta Kaldı, Hababam Sınıfı Uyanıyor, Hababam Sınıfı Yeniden, Hababam Sınıfı Askerde, Hababam Sınıfı Üç Buçuk filmlarida rol oʻynadi.

U Süt Kardeşler, Yaşar Ne Yaşar Ne Yaşamaz, Salak Milyoner, Şaban Oğlu Şaban, Köyden İndim Şehre, Bizim Aile, Ah Nerede klassik komedia filmlarida, Üç Arkadaş,Canım Kardeşim klassik drammalarida bosh rollarni gavdalantirgan.

U 2017-yilda nafas etishmovchiligi tufayli miokard infarktidan vafot etdi.
Shahnoza Mirzayeva

Shahnoza Mirzayeva (22-may, 1986-yil;Toshkent viloyati, Oʻzbekiston) — para-kanoe boʻyicha Oʻzbekiston terma jamoasi aʼzosi. 2016-yil Osiyo chempionatining kumush medalini qoʻlga kiritgan. 2017-yilgi para-kanoe boʻyicha Jahon chempionatida kumush medal sohibi boʻlgan. Tokio-2020 Paralimpiya oʻyinlari ishtirokchisi. Qayd etgan natijalari evaziga Shuhrat medali bilan taqdirlangan.

 Faoliyati 
2017-yilda Chexiyada boʻlib oʻtgan Jahon chempionatida ikkinchi oʻrinni egalladi, 2019-yilda esa Vengriyada kanoeda eshkak eshish boʻyicha Jahon chempionatida Shahnoza oltin medalni qoʻlga kiritdi. 2021-yilda Shahnoza Mirzayeva Tokio-2020 olimpiadasida 6-oʻrinni egalladi.

 

Turkum:Oʻzbekiston para-atletikachilari
MedlinePlus

MedlinePlus – Amerika Qoʻshma Shtatlari Milliy tibbiyot kutubxonasi tomonidan ishlab chiqarilgan onlayn maʼlumot xizmati. Xizmat ingliz va ispan tillarida qoʻshimcha tillarda tanlangan kontent bilan isteʼmolchilarning sogʻligʻi haqida maʼlumot beradi.
 

 

 Rasmiy sayt

Turkum:Onlayn ensiklopediyalar
Turkum:AQSh
Turkum:Tibbiyot
Yunus Oʻgʻuz

Yunus Oʻgʻuz (1960-yil 22-iyul, Shirvon, Ozarbayjon) — ozarbayjonlik jurnalist va yozuvchi.

 Hayoti 
Yunus O‘g‘uz 1960-yil 22-iyulda Ozarbayjonning Shirvon shahrida tug‘ilgan. 1977-yilda o‘rta maktabni tugatgan. 1978–1979-yillarda Boku shahridagi 6-son texnik kasb-hunar bilim yurtida tahsil olgan. 1979–1981-yillarda Sovet armiyasida xizmat qilgan. Armiyadan qaytib, 1983-yilning avgusti oyigacha Shirvon shahar paxta tozalash zavodida shtab boshlig‘i lavozimida faoliyat yuritgan. Oʻsha davrda kombinatning komsomol tashkiloti kotibi lavozimiga jamoatchilik tomonidan saylangan. 1983-yilda Rostov Davlat universitetiga oʻqishga kirib, 1988-yilda Rossiya Fanlar Akademiyasining falsafa fakultetini falsafa mutaxassisligi boʻyicha tahsilini tugatadi. Oliy taʼlimni tamomlagach, Ozarbayjon SSR Fanlar akademiyasi Falsafa va huquq institutida kichik ilmiy xodim boʻlib ishladi.

 Asarlari 
+KitoblariNomiYilTarjima qilingan tillariQarabağ nəzarətsiz zona2003InglizchaSiyasi hakimiyyətin idarəetmə prinsipləri1994Qadın ulduzu1996Qədim Anadolu və Azərbaycan türkləri2002Ozarbayjoncha, turkchaTürkün tarixinə yeni bir baxış2006Ozarbayjoncha, ruscha, turkchaAtilla pyesi2007Ozarbayjoncha, turkchaNadir Şah2008Ozarbayjoncha, turkcha va inglizchaTəhmasib Şah2009Ozarbayjoncha, turkchaTürkün gizli tarixi2010Ozarbayjoncha, turkchaAmir Temur: Yuksalish sari 2011Ozarbayjoncha, turkcha, oʻzbekcha, qirgʻizcha, qozoqcha, ruschaQədim Türklər və passionarlıq nəzəriyyəsi Qumilyovun tədqiqatlarında2011Amir Temur: Dunyoning hokimi 2012Ozarbayjoncha, turkcha, oʻzbekcha, qirgʻizcha, qozoqcha, ruschaMalika va jodugar 2013Ozarbayjoncha, turkcha, polyakchaSulton Alp Arslon 2015Ozarbayjoncha, turkcha, oʻzbekchaAzərbaycanın geosiyasəti Əli Həsənovun tədqiqatlarında2016Ozarbayjoncha, oʻzbekcha, ruschaAtabəy Eldəniz2017Ovçu2018Nadir Şah pyesiSəfəvi şeyxi tarixi romanıOzarbayjoncha, turkcha, oʻzbekchaAltun dəftər pyesiÇingiz xan tarixi romanıOzarbayjoncha, ruschaUçurum romanıCığır romanıOzarbayjoncha, turkcha, oʻzbekchaKeçmişdən gələcəyə nə daşıyırıq-Tarix ibrətdir (fəlsəfi-tarixi-publisist düşüncələr)

 

Turkum:Yashayotgan insonlar
Turkum:1960-yilda tugʻilganlar
Turkum:22-iyulda tugʻilganlar

Turkum:Ozarbayjonda tugʻilganlar
Pirot jangi

Pirot jangi – 1885–yil 26-27–noyabr kunlarida Serb-Bolgar urushi vaqtida bo‘lib o‘tgan jang. Jang Bolgariya g'alabasi va sulh imzolanishi bilan yakunlandi. Urushdan so‘ng Buxarest kelishuvi tuzildi va Serb-Bolgariya urushini tugatilib, ikki davlat o'rtasida tinchlik o'rnatildi.

 Tarix 
1885–yil 17-19–noyabr kunlari bo'lib o'tgan Slivnitsa jangida Bolgariya g'alabasidan so'ng bolgarlar armiyasi qarshi hujumga o'tdi. Bolgar qoʻshinlari Gurgulyat (19–noyabr) va Dragoman (22–noyabr)da serblarni magʻlubiyatga uchratib, Pirot shahriga yetib kelishdiПейчев, А. , u yerda serb Nishava armiyasi shaharning gʻarbidagi tepaliklarda mudofaa pozitsiyalarini egalladi.

 Jang 
26–noyabr kuni bolgarlar chegara bo'ylab serb qo'shinlarini mag'lub etib, Pirotga kirib borishdi. O'sha kuni soat 15:00 atrofida Bolgariya ilg'or gvardiyasi dushmanga qarshi kurash olib bordi va birinchi bo'lib frontning chap qanotida muvaffaqiyatga erishdi, kapitan Popov otryadi Divan hamda Cherni Vrah balandliklarini egallab olgandi. O'ng qanotda Serbiya Shumadija diviziyasining 10-polki, Pirotni himoya qilish uchun yuborilgan ikkita batalon orqaga chekindi. Chap qanotdagi to'qnashuvlarda bolgarlarda 48 kishi halok bo'ldi, 136 kishi yaralandi va 27 kishi bedarak yo'qoldi. Serblar esa 67 askarini yo'qotdi, 134 kishi yarador bo'ldi va 85 kishi asirga olindi. Serblar yomon qurollangan va eskirgan rus artilleriyasidan foydalanishgan, bolgarlar esa zamonaviy nemis qurollaridan foydalanganlar.

27–noyabrga o'tar kechasi serblar qayta to'planib, tongda Pirotni bolgarlardan qaytarib olishga muvaffaq bo'lishdi. Mayor Gudjevning kolonnasi Shumadija diviziyasiga hujum qildi va bolgarlar serblarni Temska daryosiga chekinishga majbur qilishdi. Shumadija diviziyasining chekinishi Drina diviziyasini ham orqaga qaytishga majbur qildi. Serblar tungacha Pirotning janubiy qismida o'z pozitsiyalarini saqlab qolishga muvaffaq bo'lishdi. Keyinchalik bolgarlar serblarni shahardan siqib chiqarishdi va Pirot shahri g'arbidagi serb qo'shinlariga hujum qilishdi. Serblar shaharning janubida tungacha o'z o‘rinlarini saqlab qolishdi.

 Natija 
G'alabadan bir kun o'tgach, Bolgariya armiyasi jangning asosiy nishoni bo'lgan Nish shahriga yurishni davom ettirishga tayyorlandi. Ammo Bolgariya poytaxtidagi Avstriya-Vengriya delegatsiyasi, agar Bolgariyaning yurishni davom etsa, Avstriya-Vengriya Serbiya bilan ittifoq tuzishini ma'lum qildi. Natijada o'sha kuni sulh tuzildiHarbottle, T.B. (2019). Dictionary of Battles: From the Earliest Date to the Present Time. Good Press. p. 199.. 1886–yil 3–martdagi Buxarest shartnomasi urushga yakun yasadi.
Ivan Dobrikov

Ivan Andreyevich Dobrikov (1914-yil 13-aprel — 1943-yil 29-oktyabr) — sovet ofitseri, Ikkinchi jahon urushi qatnashchisi, Sovet Ittifoqi Qahramoni (10.01.1944).

 Hayoti 
1914-yil 13-aprelda Chistyakovo (hozirgi Toretsk, Donets viloyati, Ukraina) qoʻrgʻonida dehqon olilasida tavallud topgan. Maktabning 7 sinfini tugatgach, togʻ texnikumning birinchi kursini tamomlaganGeroi Sovetskogo Soyuza: Kratkiy biograficheskiy slovar / Pred. red. kollegii I. N. Shkadov. — M.: Voenizdat, 1987. — T. 1 /Abaev — Lyubichev/. — 911 s. — 100 000 ekz. — ISBN ots., Reg. № v RKP 87-95382..

1936-yil Dobrikov Qizil armiyasi safiga Toshkent viloyatining Bekobod tumani komissarligi tomonidan xizmatga chaqirilgan. 1939-yili kichik leytenantlar kursini tamomladi. Ikkinchi jahon urushi janglariga 1941-yilning iyun oyidan qatnashgan. 1943-yilning oʻrtalarida Dobrikov 1131-oʻqchilar polkining (337-oʻqchilar diviziyasi, 40-armiya, Voronej fronti) shtab boshligʻi lavozimiga tayinlandi. Kurskdagi janglarda qatnashgan.Poltava viloyatinining ozod qilishda va Dnepr uchun boʻlgan janglarda alohida jonbozlik koʻrsatdi. 1943-yil 10-11 sentyabr kunlari Gadyachni ozod etish uchun boʻlgan janglarda Ivan Dobrikov polkdagi yigʻma guruhi bilan Psyolni kechib oʻtadi va shahar koʻchalaridagi janglarda faol qatnashadi.

Janglarda oʻzining shaxsiy tarkibini katta qismini saqlab qoladi, dushmanning anchagina askar va ofitserlarini qoʻlga olishga muvoffaq boʻladi. Bir necha kun oʻtgach, Chernoklev qishlogʻi yaqinidagi jangda, ikkita guruh boshchiligida Dobrikov aylanma yoʻlni bosib oʻtadi va dushman kuchlarini qanotga xujum qiladi, natijada batalyonga teng dushman piyodalarini yoʻq qiladi. Ushbu jangda u shaxsan dushman pulemyot xisobini yoʻq qiladi va nemis ofitserini asir oladi. 25-sentyabrda Dobrikov batalyon bilan birga Zarubintsi qishlogʻi (Monastirishenskiy tumani, Cherkassi viloyati) hududida Dneprni kechib oʻtib, uning gʻarbiy sohilidagi platsdarmni qoʻlga kiritish va uni ushlab turishda faol ishtirok etadi.

Batalyon dushmanni ustunlik qilib turgan balandlikdan siqib chiqarishga va Kolesische qishlogʻiga etib borishga erishadi. 1943-yil 29-oktyabrda Dobrikov jangda vafot etadi, Letskiy qishlogʻida (Pereyaslav-Xmelnitskiy tumani, Kiyev viloyati) dafn etilgan.

SSSR Oliy Kengashi Prezidiumining 1944-yil 10-yanvardagi farmoni bilan „Frontda nemis-fashist bosqinchilariga qarshi kurashda qoʻmondonlikning jangovar topshiriqlarini namunali bajarganligi hamda koʻrsatgan jasorati va qahramonligi uchun“, Dobrikov Sovet Ittifoqi Qahramoni unvoni bilan taqdirlangan (vafotidan soʻng)Ukaz Prezidiuma Verxovnogo Soveta SSSR „O prisvoenii zvaniya Geroya Sovetskogo Soyuza generalam, ofitserskomu, serjantskomu i ryadovomu sostavu Krasnoy Armii“ ot 10 yanvarya 1944 goda // Vedomosti Verxovnogo Soveta Soyuza Sovetskix Sotsialisticheskix Respublik : gazeta. — 1944. — 19 yanvarya (№ 3 (263)).

 

Turkum:1-darajali Vatan urushi ordeni sovrindorlari
Bazar masjidi

Bazar masjidi Murod Bey masjidi (Xhamia Muratbeu) yoki Varosh masjidi (Xhamia e Varoshit) nomi bilan ham tanilgan, Albaniyaning Krujë shahridagi tarixiy masjiddir. U 1533-yilda qurilgan va bugungi kunda Albaniyaning madaniy yodgorligi hisoblanadi. U Usmonlilar davrida Akche Hisor nomi bilan tanilgan Krujë tarixiy bozorida (Derexhiku bozori) joylashgan. Usmonli alban beklari tomonidan qurilgan masjid kommunistik diktatura davrida yopilib, odatiy minorasi buzib tashlangan. Masjid 1991-yilda qayta ochilgan.

2010-yillarda Turk hamkorlik va muvofiqlashtirish agentligi (TIKA) tomonidan rekonstruksiya qilingan paytda Bozor masjidining antiqa bezaklari va ichki boʻyoqlari butunlay yoʻq qilingan.

 Yana qarang 
 Albaniyada islom
 

Turkum:Albaniyadagi masjidlar
Turkum:Albaniyadagi Usmoniy masjidlar
Turkum:1533-yilda qurilgan masjidlar
Musulmon kolleji

Musulmon kolleji Gʻarbiy Londondagi Ealing shahrida joylashgan madrasa boʻlib, imomlar va diniy yetakchilarni tayyorlaydi, hamda oʻz talabalari uchun islomiy taʼlim va oʻquv dasni taqdim etadi. 1986-yildaFuad Nahdi (27 January 2006). „Zaki Badawi 'Grand Mufti of Islam in Britainʼ“. The Independent. Archived from the original on 18 June 2022. Retrieved 8 January 2014. Zaki Badaviy tomonidan tashkil etilgan Musulmon kolleji oʻz dasni taqdim etish uchun anʼanaviy va zamonaviy islomiy yondashuvlarni oʻz ichiga oladi.

Zaki Badaviy 1986-yilda tashkil etilganidan to 2006-yilgacha (vafotigacha) kollej direktori boʻlgan. Mosa Albezi hozirgi direktor.

 

 

 Musulmon kolleji 
Turkum:Londondagi Islom maktablari
Turkum:Londondagi qoʻshimcha taʼlim kollejlari
Turkum:Londonning Ealing tumanida taʼlim
Bazar masjid (Gjirokastër)

Bazar masjidi , Memi Bey masjidi nomi bilan ham tanilgan, — Albaniyaning Gjirokastër shahrida joylashgan masjid.

 Tarixi 
left|thumb| Bino ichidagi antiqa turk freskalari va yozuvlari
Memi Bey masjidi 1757-yilda Usmoniylar davrida qurilgan. U Eski bozor mahallasida joylashgan. Bu shaharda Usmonlilar davrida qurilgan oʻn besh masjiddan biri boʻlib, ulardan oʻn uchtasi kommunistik davrgacha saqlanib qolgan.

Masjid dastlab Memi Poshoning 17-asrda qurilgan shahar rejasining bir qismi sifatida Gjirokastërning Yangi bozor mahallasida joylashgan boʻlishi kerak edi. Biroq, keyingi asrda yongʻin natijasida vayron boʻlgan.

Masjid 1973-yilda Albaniya hukumati tomonidan „Madaniy yodgorlik“ (Monumente Kulturore) maqomiga koʻtarilgan va Albaniya totalitar kommunistik rejimi tomonidan vayron qilingan. Qolgan oʻn ikkita masjid keyinchalik buzib tashlangan. Albaniyada din taqiqlanganligi sababli, masjid trapesiyalarini osib qoʻyish uchun baland gumbazli shiftlardan foydalangan sirk akrobatlari uchun mashgʻulot zali sifatida ishlatilgan.

Masjid yaqinida 1727-yilda qurilgan ikki qavatli sakkiz burchakli bino joylashgan. Dastlab Bektoshi jemevi sifatida ishlatilgan boʻlsa-da, kommunistik davrda yopilgan. Hozirda madrasa sifatida foydalaniladi.

 Yana qarang 

 Albaniyada islom
 

Turkum:Koordinatalar Vikimaʼlumotlarda
Turkum:1757-yilda qurilgan masjidlar
Turkum:Albaniyadagi masjidlar
Turkum:Albaniyada Usmoniylar arxitekturasi
Turkum:Albaniyadagi Usmoniy masjidlar
Buyuk Xon masjidi

Buyuk Xon masjidi ( Buyuk, , ) Qrimning Boqchasaroy shahrida joylashgan va Xon saroyining bir qismidir. Bu Qrimdagi eng katta masjidlardan biri boʻlib, Xon saroyi tarkibidagi ilk binolaridan biridir. Masjid 1532-yilda Sohibgaray I tomonidan qurilgan va XVII asrda uning nomi bilan atalgan.

 Tarixi 
Masjid shifti tomi bilan qoplangan uch yoʻlakli kvadrat namozxona, sharq va gʻarbga qaragan qismi narteks va portiklardan iborat. Ayvonlar orqali ikkita simmetrik sakkiz burchakli minora koʻtariladi. Ular yigirma sakkiz metr balandlikda boʻlib, konussimon qalpoqlari va finiallari bor. Masjidning shimoliy-sharqiy burchagiga kvadrat shaklidagi gumbazli tahoratxona joylashgan. Sharqiy devorga 1750-yilda Xon Arslon Giray tomonidan qurilgan madrasa tutash boʻlgan, deb taxmin qilinadi. Masjid hududiga shimol tomonga qaragan portal orqali kiriladi. Ichkarida toʻrtta devordan uchtasiga balkon oʻrnatilgan boʻlib, uning bir qismi Xon oilasi uchun ajratilgan. Olimlarning taʼkidlashicha, masjidning tomlari dastlab turli oʻlchamdagi gumbazlar bilan qoplangan.

1736-yilda masjid yongʻindan jiddiy zarar koʻrgan va keyinchalik Xon Selameta Giray davrida qayta tiklangan.

 Yana qarang 

 Qrimda din
 Yevropadagi masjidlar roʻyxati
 

Turkum:Koordinatalar Vikimaʼlumotlarda
Turkum:16-asr masjidlari
Turkum:Boqchasaroydagi masjidlar
Blackpool markaziy masjidi

Blackpool markaziy masjidi va Islom jamiyati markazi — Angliyaning Lancashire shtatidagi Blackpool shahrida qurilgan sunniy masjiddir.

 Tarixi 
Masjid dastlab Rigby yoʻlidagi binoda joylashgan boʻlib, keyinchalik Revo koʻchasidagi oʻzining maxsus qurilgan binosiga koʻchib oʻtkazilgan. 2005-yil yanvar oyida masjid Blackpool Civic Trust tomonidan meros mukofotiga sazovor boʻlgan.

Hozirgi imom Mavlono Ashfaq Patel boʻlib, u ham Blackpool, Fylde va Wyre kasalxonalarida faoliyat yurituvchi musulmon imomi hisoblanadi. Masjid Blackpool Area Faith Forum aʼzosi hamdir iqtibos kerak .

 Imkoniyatlari 
Masjidda 500 kishiga moʻljallangan bosh namozxona, har kungi namozxona, ayollar namozxonasi va 7 ta darsxona mavjud iqtibos kerak .

 Blackpool Islom jamiyati markazi 
Blackpool Islom jamiyati markazi (BICC) musulmonlar va musulmon boʻlmaganlar uchun darslar, seminarlar va tadbirlar oʻtkazadi.
 

 

 Rasmiy veb-sayt
 Blekpul markaziy masjidi 
Turkum:Koordinatalar Vikimaʼlumotlarda
Turkum:Blackpooldagi masjidlar
Turkum:2005-yilda qurilgan masjidlar
Turkum:Angliyadagi sunniy masjidlar
Bohoniki masjidi

Bohoniki masjidi  — Polshaning shimoli-sharqidagi Podlaskie voivodeligining Bohoniki qishlogʻida joylashgan yogʻochdan qurilgan masjid.

 Tarixi 
Masjid 19—20-asrlarning burilish nuqtasida, katta ehtimol bilan 1873-yilda qurilgan. U oʻsha joydagi avvalgi tatar koʻchmanchilar masjidi yongʻinda vayron boʻlganidan keyin qurilgan. Sobiq masjid qishloqning sharqiy qismidagi tarixiy qabriston yonida joylashgan boʻlib, taxminan XVIII asrdan yoki XVII asrdan beri mavjud edi.

Ikkinchi jahon urushi paytida masjid Vermaxt tomonidan vayron qilingan va bino dala kasalxonasiga aylantirgan. 1945-yildan keyin masjidda koʻplab kichik taʼmirlar amalga oshirilgan. Masjidni kengaytirish rejalari boʻlgan, lekin konservatorlar bu rejalarni ilgari surishga ruxsat bermagan.

2003-yilda masjid tomi yangilangan; lavha qalay tomli shingle bilan almashtirilgan. 2005-yilda masjid kapital taʼmirdan chiqarilgan.

 Yana qarang 

 Polshada Islom
 Kruszyniany masjidi, Polshadagi yana bir Lipka tatar masjidi
 Raižiai masjidi, Lipka tatar masjidi Litvada
 Navahrudak masjidi, Belarusiyadagi Lipka tatar masjidi
 

Turkum:Koordinatalar Vikimaʼlumotlarda
Turkum:Polshadagi masjidlar
Turkum:1873-yilda qurilgan masjidlar
Futbol boʻyicha 1979-yilgi SSSR xalqlari yozgi spartakiadasi jamoalar tarkiblari

Jamoalar tarkibi 

 Moldaviya SSR 
Bosh murabbiy: Vyacheslav Kirichenko (Nistru Kishinev), assistant: Vladimir Gasperskiyandron-prodan.blogspot.com/2019/09/40-79-vii-1979.html (СПАРТАКИАДА-79: ВЫШЕ ГОЛОВЫ НЕ ПРЫГНУЛИ (часть вторая)). 12 September 2019 (Avtomobilist Tiraspol)Kryvbas – Avtomobilist . wildstat.ru.

Butun tarkib FC Nistru Kishinev jamoasiga asoslangan ediandron-prodan.blogspot.com/2019/09/40-79-1979-vii.html?spref=fb (СПАРТАКИАДА-79: ВЫШЕ ГОЛОВЫ НЕ ПРЫГНУЛИ (часть первая)). 9 September 2019.

Qozogʻiston SSR
Bosh murabbiy: Igor Volchok (Kairat Alma-Ata), assistant: Leonid Ostroushko (Kairat Alma-Ata)

Butun tarkib FC Kairat Alma-Ata jamoasiga asoslangan edi.

Turkmaniston SSR
Bosh murabbiy: Valeriy Nepomnyashchiy (Kolkhozchi Ashkhabad), assistant: Viktor Savenkov

Butun tarkib FC Kolkhozchi Ashkhabad jamoasiga asoslangan edi.

Moskva
Bosh murabbiy: Konstantin Beskov (Spartak Moskva), assistant: Nikolai Starostin (Spartak Moskva)

Qirg'iziston SSR
Bosh murabbiy: Rivgat Bibayev (Alga Frunze), assistant: Anatoliy Kolmykov

Butun tarkib FC Alga Frunze jamoasiga asoslangan edi.

Ozarbayjon SSR
Bosh murabbiy: Ahmad Alasgarov (Neftchi Baku), assistant: Vladimir Shuvalov

Butun tarkib FC Neftchi Baku jamoasiga asoslangan edi.

Gruziya SSR
Bosh murabbiy: Nodar Akhalkatsi (Dinamo Tbilisi), assistant: Kakhi Asatiani (Dinamo Tbilisi)

Butun tarkib FC Dinamo Tbilisi jamoasiga asoslangan edi.

Litva SSR
Bosh murabbiy: Benjaminas Zelkevičius (Žalgiris Vilnius), assistant: Stanislovas Ramjalis (Žalgiris Vilnius)

Bitta oʻyinchidan tashqari (roʻyxatni koʻring), butun tarkib FC Žalgiris Vilnius jamoasidan iborat edi.

Rossiya SFSR
Bosh murabbiy: Vladimir Ivashkov, assistant: Nikolai Samarin (SKA Rostov-na-Donu)

Oʻzbekiston SSR
Bosh murabbiy: Oleg Bazilevich (Paxtakor Toshkent), assistant: Idgay Tazetdinov (Paxtakor Toshkent)

Butun tarkib Paxtakor Toshkent jamoasiga asoslangan edi.

Ukraina SSR
Bosh murabbiy: Valeriy Lobanovskyi (Dynamo Kyiv), assistant: Volodymyr Bohdanovych

Tojikiston SSR
Bosh murabbiy: Mark Tunis (Pamir Dushanbe), assistant: Sharif Nazarov (Pamir Dushanbe)

Butun tarkib FC Pamir Dushanbe jamoasiga asoslangan edi.

Belarus SSR
Bosh murabbiy: Eduard Malofeyev (Dinamo Minsk), assistant: Leonid Harai (Dinamo Minsk)

Butun tarkib FC Dinamo Minsk jamoasiga asoslangan edi.

Latviya SSR
Bosh murabbiy: Gennadi Bondarenko (Daugava Riga), assistant: Boris Reingold

Armaniston SSR
Bosh murabbiy: Yozhef Betsa (Ararat Yerevan), assistant: Grachik Khachmanukyan

Butun tarkib FC Ararat Yerevan jamoasiga asoslangan edi.

Leningrad
Bosh murabbiy: Yury Morozov (Zenit Leningrad), assistant: Vadim Kharovitskiy (Zenit Leningrad)

 

Turkum:SSSR xalqlari Spartakiadasida futbol
Panjara ortida yoxud Qamoqxonadan chiqish 2 - mavsum.k.b

Amerikanning drama seriali "Prison Break"ning ikkinchi mavsumida AQShda 2006-yil 21-avgust kuni, dushanba kuni soat 8:00 da (EST) Fox telekanalida da efirga uzatildi. Panjara ortida - Adelstein-Parouse Productions tomonidan Rat Entertainment, Original Film va 20th Century Fox Television bilan hamkorlikda ishlab chiqilgan. Muddat 22 ta epizoddan iborat bo'lib, 2007-yil 2-aprel kuni yakunlandi. Seriya ijodkori Pol Schering ikkinchi mavsumni "The Fugitive x sakkiz" deb tasvirlaydi va uni "The Great Escape" ning ikkinchi yarmiga o'xshatadi.

 Qirgʻoqchilik 

 Asosiy rollarda 

 Dominik Pursel - Linkoln Burrows
 Ventworth Miller - Maykl Skofield
 Robin Tunney - Veronika Donovan
 Amaury Nolasco Fernando Sukur rolida
 Marshall Allman L.J. Burrows rolida
 Uayd Uilyams kapitan Brad Bellik sifatida
 Pol Adelsteyn Maxfiy xizmat agenti Pol Kellerman sifatida
 Robert Knepper - Teodor "T-Bag" Bagwell
 Rokmond Dunbar Benjamin Maylz "C-Nota" Franklinni o'ynash uchunBenjamin Maylz "C-not" Franklin
 Sara Uayn Kallies - Sara Tancredi
 Uilyam Fichtner FBI maxsus agenti Aleksandr Mahone sifatida

 Takrorlanadigan belgilar 

 Ishlab chiqarish 

 Filmlar 
Qishloqqa yaqin joylardagi muhit shaharga qaraganda anchagina yaxshiligi uchun 2006-yil 15-iyun kuni Texasning Dallas shahrida suratga olish boshlanadi. Ijrochi ishlab chiqaruvchi Matt Olmstead, birinchi mavsumda Chikagodan ikkinchi mavsumda Dallasga filmning joylashtirilishi sabab, asirlar qochayotganini aytdi. Dallas tomonidan taqdim etilgan turli Amerika shaharlarini ifodalash uchun koʻplab joylar kerak edi, Chikagodagi joylar esa shaharlar orasidan sayohat qilish uchun bir necha soat kerak edi deb hisoblardi. Olmstead shunday fikr bildiradi: "Bu moliyaviy narsa bo'ldi" deb ta'kidladi. Filmni suratga olish uchun ko'rib chiqilgan boshqa joylar Nyu-Meksiko, Arizona va Luizianadan iborat edi. Dallas "qondirgichlik, xarajatlar samaradorligi va ekipaj uchun mavjud bo'lgan faoliyatlar bo'yicha turli xilligi" tufayli tanlandi, bu yakuniy qarorning asosiy tarkibiy qismi deb hisoblandi. Film Dallasda to'qqiz-o'n oy davomida suratga olingan va 22 ta epizoddan 20 tasi suratga olingan. Seriyaning Dals shahriga 50 million dollar keltirishi kutilgan edi.Ikkinchi mavsumning oxirgi uchta epizodida Panama uchun Florida shtatining Pensakolada suratga olingan. Har bir epizodning suratga olish vaqti sakkiz kun davom etadi, bu mahalliy iqtisodiyotga taxminan 1,4 million dollar yordam beradi deb hisoblashardi.

 Boʻshash 

 Maʼlumotnomalar ; Bosh

 Zindan chiqish: IGN-da ikkinchi mavsum
 Qamoqxonadan chiqish - 2-mullaki DVD ma'lumotlari TVShowsOnDVD.com

Turkum:Seriallar
Islom miniatyurasi

thumb| Umaviylar davridagi masjid va bog' tasvirlangan miniatyura milodiy 690-yil, Sanoning Ulugʻ masjididan qoʻlyozmalar
Islom miniatyuralari asosan qog'ozda kichik rassomchilik ishlar, kitob yoki qo'lyozma rasmlari oʻz ichiga oladi. Eng qadimgi misollar taxminan 1000-yilga, san'atning gullab-yashnashi esa 1200-yilga to'g'ri keladi. Bu soha olimlar tomonidan to'rt turga bo'linadi: arab, fors, boburiy (hind), usmonli (turk).

 Yana qarang 

 Arab miniatyurasi
 Usmonli miniatyurasi
 Fors miniatyurasi
 Boburiy miniatyurasi

 

Turkum:Miniatyura rassomchiligi
The Muslim News

The Muslim News oylik va raqamli gazeta hisoblanadi. 1989-yil fevral oyida Ahmad J. Versi tomonidan tashkil etilgan ushbu gazeta Buyuk Britaniyadagi eng yirik oylik etnik gazetaga aylandi. Gazetani hech qanday davlat, tashkilot yoki partiya qoʻllab-quvvatlamaydi.

Gazeta musulmonlar uchun turli masalalar boʻyicha „lobbichilik qilish va kampaniya oʻtkazish“ uchun platforma taklif qiladi. 140 000 nusxasi masjidlarda bepul tarqatiladiSophie Gilliat-Ray Muslims in Britain: An Introduction, Cambridge University Press, 2010, p. 237.. Uning veb-sayti (www.muslimnews.co.uk) oyiga 1,5 million marta koʻrilgan.

The Muslim News gazetasining hozirgi muharriri Ahmad Versi boʻlib, u gazetani yuritish uchun toʻliq vaqtda koʻngilli ishlaydi.

 The Muslim News Awards for Excellence 

2014-yilda Mukofotlar oʻzining 12 yilligini nishonladi va The Muslim Newsga yoʻllagan maktubida uning ishtirokchisi boʻlgan Bosh vazir David Cameron shunday dedi: „Mana bu nufuzli mukofotlar oʻzining 12 yilligida faol musulmon jamiyatimizdagi ajoyib isteʼdodni namoyish etadi“.

Mukofotlarda ilgari qirol Charlz bilan bir qatorda Britaniya siyosatchilari, jumladan, sobiq Bosh vazir Tony Blair va Bosh vazir Rt Hon. Theresa May ham qatnashgan.

 Mukofotlar va nominatsiyalari 
2015-yil yanvar oyida The Muslim News British Muslim Awardsda Yilning Mas’uliyatli OAV mukofotiga nomzod boʻldi.

 

Turkum:1989-yilda tashkil etilgan gazetalar
Turkum:Oylik gazetalar
Turkum:Buyuk Britaniyada nashr etiladigan Islom gazetalar
Turkum:Yevropa yangiliklar saytlari
Telia Eesti AS

Telia Eesti AS (avvalgi nomi AS Eesti Telekom) — Boltiqbo‘yi davlatlaridagi eng yirik telekommunikatsiya kompaniyalaridan biri. 

2021-yilning 30-sentabrdagi holatiga koʻra, kompaniya xodimlarining soni 1553 kishini tashkil etgan.

2020-yilda umumiy tovar ayirboshlash aylanmasi 344 826 000 yevroni tashkil etdi.

 Egalari va boshqaruvi 
Kompaniyaning egasi Telia Company (100% aksiyalar) hisoblanadi.

 Eslatmalar 

 
 Telia Eesti AS rasmiy sayti ,
Turkum:Estoniya telekommunikatsiya kompaniyalari
Ruslan Fedotenko

Ruslan Viktorovich Fedotenko (1979-yil 18-yanvarda tugʻilgan) — ukrainalik sobiq professional xokkeychi.

Ikki karra Stenli kubogi chempioni, Milliy xokkey ligasi (NHL)da Filadelfiya Flayers, Tampa Bay Lightning, New York Islanders, Pitsburg Penguins va New York Rangers jamoalarida oʻynagan. Xalqaro miqyosda Fedotenko 2002-yilgi qishki olimpiya oʻyinlarida Ukraina sharafini himoya qilgan.

 Faoliyati 
right|thumb| Fedotenko Pittsburgh Penguins jamoasi safida.
Fedotenko 1993-yilda Quebec Xalqaro Pee-Wee xokkey turnirida Ukraina jamoasi bilan ishtirok etgan.

1999-yilda Philadelphia Flyers jamoasi bilan shartnoma imzolagan. 2002-yilgi Stenli kubogi pley-off bosqichida Ottava Senators klubiga qarshi kechgan Sharqiy konferensiya chorak finalining 1-oʻyinida qoʻshimcha vaqtda gʻalaba golini kiritgan.

 Tampa Bay Lightning 
Flyers safidagi ikki mavsumdan soʻng, 2002-yilda Tampa Bay Lightning jamoasi safiga borib qoʻshilgan.

2004-yilda Fedotenko oʻz faoliyatida ilk marta Stenli kubogini qoʻlga kiritgan. Finalning 7-oʻyinida, Calgari Flamesga qarshi bahsda jamoasining ikkala goliga mualliflik qilgan. 2005—06-yilgi 26 gol, umumiy 41 ochkolik muvaffaqiyatli mavsumdan soʻng, Fedotenko 2006-yil iyul oyida cheklangan erkin agent sifatida shartnomasini yana bir yilga (Yillik maoshi 1,65 million dollar) uzaytirdi.

 New York Islanders 
Tampa Baydagi toʻrtinchi mavsumidan soʻng, Fedotenko 2007-yil iyul oyida New York Islanders bilan bir yillik (2,9 million dollar maosh) shartnoma imzoladi. Islanders safida bir mavsumda 33 ochko toʻpladi.

 Pittsburgh Penguins 
Keyingi mavsumda (2008-yil) Fedotenko Pittsburgh Penguins bilan 2,25 million dollarlik shartnoma imzoladi. 65 oʻyinda 39 ochko toʻplagan holda faoliyatidagi eng yaxshi mavsumni oʻtkazgan. Sidney Crosby, Yevgeniy Malkin va Jordan Staal kabi istedodli xokkeychilar bilan bir jamoada harakat qilgan. 2009-yilda Pinguins jamoasi safida 24 oʻyinda 14 ochko toʻplagan va faoliyatida ikkinchi marta Stenli kubogini qoʻlga kiritgan. Pittsburgh finalda Detroit Red Wings klubini yetti oʻyin natijasiga koʻra magʻlub etgan. 2009-yil iyul oyida erkin agentga aylanganidan soʻng, Fedotenko maoshini kamaytirdi va Pittsburgh Penguins safida qolish uchun yillik 1,8 million dollarlik shartnomaga rozi boʻldi.

 Shaxsiy hayoti 
Fedotenkoning yelkasida 2 ta Stenli kubogi tatuirovkasi bor. Fedotenko Florida shtatining Tampa shahrida rafiqasi Debbie bilan yashaydi.
 

Turkum:Yashayotgan insonlar
Turkum:1979-yilda tugʻilganlar
Lola (Iggy Azalea qoʻshigʻi)

“Lola” — avstraliyalik rep ijrochisi Iggy Azalea tomonidan ijro etilgan qo‘shiq bo‘lib, u 2019-yilda chiqarilgan Wicked Lips nomli beshinchi mini-albomining (EP) yetakchi singli hisoblanadi. Qo‘shiq britaniyalik xonanda Alice Chater bilan hamkorlikda yozilgan bo‘lib, u ijrochining 2020-yilda chiqqan Aries nomli mini-albomiga ham kiritilgan.

Qo‘shiq Iggy Azaleaga tegishli bo‘lgan Bad Dreams Records leybli hamda Empire Distribution kompaniyasi tomonidan 2019-yil 8-noyabrda ommaga taqdim etilgan. Asarda “Mambo Italiano” qo‘shig‘idan namuna (sample) ishlatilgan..

 

Turkum:2019-yil qoʻshiqlari
Leonid Jabotinskiy

Leonid Ivanovich Jabotinskiy (1938-yil 28-yanvar — 2016-yil 14-yanvar) ukrainalik ogʻir atletikachi. Super ogʻir vazn toifasida 19 ta jahon rekordini oʻrnatgan. 1964 va 1968-yilgi olimpiya oʻyinlarida oltin medallarni qoʻlga kiritgan.

 Tarjimai holi 
Leonid Jabotinskiy Sumi viloyatining Uspenka qishlogʻida kazak oilasida tugʻilganJabotinskiy, Leonid Jabotinskiy. . Uning otasi Ivan Filippovich sportchi boʻlsa-da, Leonid 1967-yilda bergan intervyusida bobosiga qiziqib sportni tanlaganini va ota-onasining hech biri yaxshi jismoniy formaga ega emasligini aytib oʻtgan. Bolaligini Zaporojyeda oʻtkazgan. Ytti yillik oʻrta maktabni tugatgach, Xarkov traktor zavodida ishlagan va Qurolli Kuchlar sport jamiyatining Mixail Svetlichniy murabbiyligidagi ogʻir atletika klubida sport bilan shugʻullana boshlagan.
1964-yilda Jabotinskiy Xarkov pedagogika institutini tamomlagan. 1970-yilda pedagogika fanlari nomzodi ilmiy darajasini himoya qilgan. Sportdagi faoliyatini yakunlagandan soʻng, Sovet Armiyasidada ogʻir atletikachilarga ustozlik qilgan. 1991 yilda polkovnik unvonini olgan. 1987-1991-yillarda Madagaskarda harbiy maslahatchi va ogʻir atletika boʻyicha murabbiy boʻlib ishlagan. Shundan soʻng, Rossiyadagi birinchi xususiy oliy taʼlim muassasalaridan biri boʻlgan Moskva biznes va huquq institutining prorektori boʻlgan.

Leonid Jabotinskiy Raisa bilan turmush qurgan. Ruslan va Vilen ismli ikki oʻgʻli bor. Ikkalasi ham ogʻir atletikachiLeonid Jabotinskiy: „Mne ne nado bilo est za desyaterix, chtobi bit rekordi“. . 2016-yil 14-yanvarda Ukrainaning Zaporijjya shahrida 77 yoshida vafot etgan.

 Faoliyati 
Jabotinskiy 1957-yilda Ukraina SSR chempionatida debyut qilgan va debyutidayoq bronza medalini qoʻlga kiritgan. Oʻsha yilning oxirida Jabotinskiy Xarkov pedagogika institutiga oʻqishga kirgan va 1964-yilda oʻqishni tamomlagan. 1968-yilda Mexiko shahrida boʻlib oʻtgan yozgi olimpiada oʻyinlarining ochilish marosimida SSSR bayroqdori boʻlgan. Boshqa mamlakatlar bayroqdorlari bayroq koʻtarish uchun ikki qoʻlidan foydalansa, Jabotinskiy davlati bayrogʻini bir qoʻlda koʻtarib chiqqan. 1963-1974-yillar oraligʻida Leonid super ogʻir vazn toifasida 19 ta jahon rekordini oʻrnatgan. 1964 va 1968-yilgi olimpiadalarda oltin medallarni qoʻlga kiritganLeonid Zhabotinsky. . 1965—1991-yillarda Sovet Ittifoqi Kommunistik partiyasi aʼzosi boʻlgan.

 

Turkum:Polkovniklar (SSSR)
Turkum:Mehnat Qizil Bayroq ordeni sohiblari
Turkum:Jukov medali sohiblari
Turkum:Sovet Ittifoqi Kommunistik Partiyasi aʼzolari
Turkum:2016-yilda vafot etganlar
Turkum:1938-yilda tugʻilganlar
Dunlop Tyres

Dunlop Tyres – dunyo bo‘ylab turli kompaniyalar tomonidan boshqariladigan shinalar brendi. 1888-yilda Irlandiyaning Belfast shahrida ixtirochi John Boyd Dunlop tomonidan ta’sis etilgan .

 Tarixi 
thumb|Dunlop SP SPORT LM705W shinalari
1888-yil dekabr oyida John Boyd Dunlop tomonidan patentlangan.

 

 
 
Turkum:Buyuk Britaniya kompaniyalari
Kito Lorenc

Kito Lorenc (1938-yil 4-mart – 2017-yil 24-sentyabr) — serb yozuvchisi, lirik shoir va tarjimon. Lorenc yozuvchi va siyosatchi Yakub Lorenc-Zaleskining nabirasi.

 Ijodi 
 "Nowe časy - nowe kwasy" (New Times - New Weddings), Poems, VEB Verlag Domowina, 1962
 "Swĕtło, prawda, swobodnosć" (Light, Justice and Freedom), (Anthology of Sorbian Poets, Editor) VEB Verlag Domowina, 1963
 Mina Witkojc "Po pućach časnikarki", Translation in Upper Sorbian, VEB Verlag Domowina 1964
 Handrij Zejler "Serbske fabule", Translation, VEB Verlag Domowina 1966
 "Struga. Bilder einer Landschaft (Struga. Pictures of a Landscape)", Poetry, VEB Verlag Domowina, 1967
 "Der betresste Esel", Fabeln von Handrij Zejler, Translation, 1969, new at Domowina-Verlag 2004
 "Flurbereinigung", Poetry, Aufbau Verlag 1988
 "Gegen den grossen Popanz. (Against the Great Popanz)", Poetry 1990
 "Achtzehn Gedichte der Jahre 1990-2002 (18 Poets of the Years 1990-2002)" Selections from Manfred Peter Hein
 "An einem schönbemalten Sonntag : Gedichte zu Gedichten (A beautifully painted Sunday: Poetry to Poets)", Edition Thanhäuser
 Rudolf Hartmetz, Hans Mirtschin, Kito Lorenc "Terra budissinensis", Lusatia 1997
 Jurij Chĕžka "Die Erde aus dem Traum (The Earth from the Dream)", Domowina-Verlag 2002
 "Die Unerheblichkeit Berlins (Berlin's Unconsiderablity)", Buch&Media 2002
 "Die wendische Schiffahrt (The Wendish Voyage)", Domowina-Verlag 2004

 Mukofotlari 
 Heinrich Heine mukofoti 1991-yil
 Petrarca-Preis 2012-yil

 

Turkum:1938-yilda tug‘ilganlar
Turkum:2017-yilda vafot etganlar
Turkum:Nemis yozuvchilari
Roman Dmitriyev

Roman Mixaylovich Dmitriyev (7-mart 1949-yil, Bestyax naslegi, Yoqut ASSR — 11 fevral 2010-yil, Moskva, Rossiya) — sovet erkin kurashchisi, 1972-yil Myunxendagi Olimpiya oʻyinlari chempioni, 1976-yil Monrealdagi Olimpiya oʻyinlarining kumush medali sovrindori, Jahon va Yevropa chempioni, olti karra SSSR chempioni. 1970-yillarning birinchi yarmidagi eng yaxshi jahon kurashchilaridan biri. SSKA klubi tarkibida musobaqalarda qatnashgan. Erkin kurash boʻyicha ikki karra SSSR chempioni Gavriil Dmitriyevning ukasi.
 Biografiyasi 
Dmitriy Korkin nomidagi Churapcha erkin kurash maktab-internatining oʻquvchisi. Murabbiylari Nikolay Volkov va Sergey Preobrajenskiy boʻlgan.

1978-yilda Rossiya davlat jismoniy madaniyat va texnologiya universitetini tamomlagan. 1981-yildan 1985-yilgacha SSSR sport qoʻmitasi murabbiyi. Roman Dmitriyev YASSR terma jamoasi katta murabbiyi va erkin kurash boʻyicha Rossiya Federatsiyasi yoshlar terma jamoasi katta murabbiyi boʻlib ishlagan.

Sportchi va murabbiy sifatidagi faoliyatini yakunlagach, Roman Dmitriyev Saxa respublikasi (Yoqutiston) yoshlar ishlari va sport vazirining birinchi oʻrinbosari; Rossiya Federatsiyasi Prezidenti huzuridagi Saxa respublikasi (Yoqutiston) doimiy vakolatxonasining sport masalalari boʻlimi boshligʻi; Saxa respublikasi (Yoqutiston) Davlat majlisining (Il Tumen) Rossiya Federatsiyasi Federal Majlisidagi doimiy vakili; Saxa respublikasi (Yoqutiston) Davlat majlisi (Il Tumen) deputati (Yagona Rossiya fraksiyasidan), Oila, bolalik, yoshlar, jismoniy tarbiya va sport qoʻmitasi aʼzosi boʻlgan

Roman Dmitriyev 2010-yil 11-fevralda 61 yoshida vafot etgan. Yakutsk shahrida, Maganskoye qabristoniga dafn etilgan.

 Xotira 
Yoqutiston aviakompaniyasining Sukhoi Superjet 100 (RA-89012) samolyotlaridan biri Roman Dmitriyev nomi bilan atalgan. 2011-yildan boshlab Yakutskda oʻsmirlar oʻrtasida Roman Dmitriyev xotirasiga bagʻishlangan Butunrossiya turniri, 2013-yildan boshlab oʻsmirlar oʻrtasida Roman Dmitriyev xotirasiga bagʻishlangan xalqaro turnir oʻtkazib kelinmoqda. 2018-yil 19-oktyabrda Roman Dmitriyev nomi Birlashgan jahon kurashining (UWW) shon-sharaf zaliga kiritildi.
 Mukofot va unvonlari 
 SSSRda xizmat koʻrsatgan sport ustasi;
 SSSRda xizmat koʻrsatgan murabbiy;
 Rossiya Federatsiyasida xizmat koʻrsatgan murabbiy;
 Yoqut Avtonom Sovet Sotsialistik Respublikasida xizmat koʻrsatgan jismoniy tarbiya xodimi;
 Komsomol Markaziy qoʻmitasining „Sport shon-sharafi“ belgisi;
 Hurmat belgisi ordeni;
 Qutb yulduzi ordeni;
 „Shavkatli mehnat uchun“ medali;
 Yakutsk, Jigansk, Vilyuysk shaharlari, Churapchi ulusi faxriy fuqarosi.
 

 Video 
 Tbilisidagi xalqaro turnir 1969-yil, erkin kurash, 48 kg: Roman Dmitriyev (SSSR) — Ibrahim Javadi (Eron)

Turkum:Moskvada vafot etganlar
Turkum:2010-yilda vafot etganlar
Turkum:11-fevralda vafot etganlar
Turkum:1949-yilda tugʻilganlar
Turkum:7-martda tugʻilganlar
Turkum:Shavkatli mehnat uchun medali sohiblari
Turkum:Hurmat Belgisi ordeni sohiblari
Haydn Gwynne

Haydn Gwynne (1957-yil 21-mart2023-yil 20-oktyabr) ingliz aktrisasi. Gwynne 1992-yilda Drop the Dead Donkey (1990-1991) komediya seriali uchun „Eng yaxshi koʻngilochar spektakl“ BAFTA TV mukofotiga nomzod boʻlgan.

 Dastlabki yillari va taʼlimi 
Haydn Gwynne 1957-yil 21-martda Sussex shtatining Hurstpierpoint shahrida Rosamond (qizlik familiyasi: Dobson) va Guy Thomas Haydn Gwynne (1915-1994) oilasida tavallud topgan.

U Nottingham universitetida sotsiologiya boʻyicha oʻqishdan oldin okrug darajasida tennis oʻynagan, fransuz va italyan tillarini yaxshi bilgan. Universitetda tahsil olgandan soʻng Italiyada Rim La Sapienza universitetida besh yil maʼruza oʻqigan va u yerda ingliz tilini chet tili sifatida talabalarga dars bergan.

 Shaxsiy hayoti, kasallik va oʻlimi 
Gwynne Londonda yashagan. Uning turmush oʻrtogʻi Jason Phipps edi, ularning ikki nafar farzandlari boʻlgan.

Gwynne rivojlanayotgan mamlakatlarda koʻrlikka qarshi kurash olib boruvchi Sightsavers International xayriya tashkilotida ixtiyoriy ish olib borgan.

Gwynne 2023-yil 20-oktabrda 66 yoshida, saraton kasalligiga chalinganidan bir oy oʻtib vafot etgan.

 Mukofotlar va nominatsiyalar 

 Televizion filmlar 
Yil Mukofot Mukofot Ish 1992-yil Britaniya Akademiyasi Televizion mukofoti Eng yaxshi koʻngilochar spektakl Drop the Dead Donkey

 Teatr 
Yil Mukofot Turkum Ish 1994-yil Laurens Olivier mukofoti Muziklda eng yaxshi aktrisa City of Angels 2006-yil Laurence Olivier mukofoti Muziklda eng yaxshi aktrisa Billy Elliot the Musical 2009-yil Tony mukofoti Muziklda taniqli aktrisaning eng yaxshi ijrosi Drama Desk mukofoti Muziklda eng yaxshi aktrisa Outer Critics Circle mukofoti Muziklda eng yaxshi aktrisa Teatr olami mukofoti 2015-yil Laurence Olivier mukofoti Muziklda ikkinchi darajali roldagi eng yaxshi aktrisa Women on the Verge of a Nervous Breakdown 2017-yil Laurence Olivier mukofoti Muziklda ikkinchi darajali roldagi eng yaxshi aktrisa The Threepenny Opera 2024-yil Laurence Oliver mukofoti Ikkinchi plandagi eng yaxshi aktrisa When Winston Went to War With the Wireless

 

 

 
 

Turkum:Angliyalik televideniye aktrisalari
Turkum:2023-yilda vafot etganlar
Turkum:1957-yilda tugʻilganlar
Turkum:Saraton kasalligidan vafot etganlar
Marjan Xalmuratova

Marjan Xalmuratova - Qoraqalpogʻiston xalq artisti, „Doʻstlik“ ordeni sovrindori.

 Tarjimai holi 
Marjan Xalmuratova 1939-yili 15-iyulʼ kuni Qoraqalpogʻiston Respublikasida Moʻynoq tumanida toʻgʻilgan. U yoshligidan boshlab sanʼatga qiziqishi baland boʻlgan. Maktabda oʻqib yurib maktab xavaskor toʻgaragida qatnashib, spektakllarda rollar oʻynab koʻzga tushgan.

 Teatr 
Uning sanʼatga qiziquvchiligi orqasida Berdaq nomidagi Qoraqalpoq davlat musiqali teatri saxnasiga olib kelgan. 1958-yili ushbu teatrga aktrisa boʻlib ishga kiradi. M.Xalmuratova tabiyat inom etgan tugʻma talanti bilan umrin saxnaga bagʻishladi. M.Xalmuratova komik aktrisa sifatida xalqimiz mehrin qozandi.

 Rollari 
U „Suymaganga suykanma“de Gulsanem (S.Xojaniyazov), „Kuygelek kuzli yar“da Dilara (T.Seytjanov), „Jaylaoʻda toy“da Gulsanem (R.Eshimbetov, N.Eshmatov), „Qayin yene“de Afat (M.Shamxalov), „Kelinler qӯzgʻolangi“da Farmon bibi (S.Axmad), „Saq qargʻa sagʻagʻidan“da Netayxan (A. Qaxxar), „Jarali jurekler“de Zernegul (K.Raxmanov), „Jetinshi papam“da Qarshigʻa, „Sharʼyar“da Mastan (Q.Matmuratov), „Bes kunlik dunya“da Olmesek (Q.Matmuratov), „Palekning gardishi“da Ayjamal (B.Baymurzaev) va boshqa da koʻplagan spektakllarda rollar ijro etdi .

 Mukofotlari 
M.Xalmuratovaning madaniyat va teatr sanʼatiga qoʻshgan mehnatlari baholanib, 1977-yili "Qoraqalpogʻistonda xizmat koʻrsatgan artist, 1991-yili „Qoraqalpogʻiston xalq artisti“ unvoni bilan va 2001 yili „Doʻstlik“ ordeni bilan mukofotlandi.

 

__TAHRIRYOQ__

Turkum:1939-yilda tugʻilganlar
Turkum:2014-yilda vafot etganlar
Turkum:Alifbo boʻyicha aktrisalar
Turkum:Qoraqalpogʻiston kishilari
Turkum:Doʻstlik ordeni sohiblari
Grigoriy Kriss

Grigoriy Yakovlevich Kriss (1940-yil 24-dekabrda tugʻilgan, Kiyev, Ukraina SSR) — rus qilichboz. 1964-yilgi olimpiya chempioni. SSSRda xizmat koʻrsatgan sport ustasi (1964), V darajali Knyaz Yaroslav ordeni (2020) va I darajali (2016), II darajali (2012) va III darajali (2002) „Buyuk xizmatlari uchun ordeni“ (Ukraina) sohibi. Yakka tartibda besh karra SSSR chempioni.

 Tarjimai holi 
Grigoriy Kriss Kievda yahudiy oilasida tugʻilgan. Bolaligi urush yillariga toʻgʻri kelgan va Kiyev yaqinidagi bir qishloqda oʻtgan. Qilichbozlik bilan Semyon Kolchinskiy qoʻl ostida shugʻullana boshlagan.

1973-yilgi SSSR chempionatida bronza medalini qoʻlga kiritgan. Shu yili SSKA tarkibida qatorasiga uchinchi marta klublar oʻrtasidagi Yevropa kubogini qoʻlga kiritgan. 1963—1973-yillarda SSSR terma jamoasi sharafini himoya qilgan.

 Faoliyati 
 Jahon chempionatlari 
1967-yilda yakka tartibda jahon chempionatining kumush medalini qoʻlga kiritgan. 1971-yilgi jahon chempionatida yakka tartibda oltin medalni qoʻlga kiritgan.

Toʻrtta jahon chempionati sovrindori — 1965 (Parijdagi jahon chempionatida jamoaviy musobaqalarda bronza medalini qoʻlga kiritgan), 1966 (Moskva. Jamoaviy bahslarda kumush medal sohibi), 1967 (Monreal. Jamoaviy bahslarda oltin medalni qoʻlga kiritgan), 1969 (Kuba. Jamoaviy bahslarda oltin medal sohibi), 1971 (Vena. Jamoaviy bahslarda oltin medal sohibi). 1975-yilda Fransiyaning Grenoble shahrida boʻlib oʻtgan jahon chempionatining jamoaviy bahslarida SSSR terma jamoasi muvaffaqiyatsizlikka uchrab, beshinchi oʻrinni egallagan. Grigoriy Kriss nomi esa bu muvaffaqiyatsizlikning asosiy sababchilari qatorida qayd etib oʻtilgan.

 Olimpiya oʻyinlari 
Toʻrtta Olimpida medallarini qoʻlga kiritgan. 1964-yilgi olimpiya oʻyinlarida — yakkalik musobaqasida oltin medal (Sovet qilichbozligi tarixidagi yakkalik musobaqalarida qoʻlga kiritilgan birinchi va yagona oltin medal). 1968-yilda yakkalik va jamoaviy bahslarda kumush medalni qoʻlga kiritgan.

1972-yilgi olimpiya oʻyinlarida jamaviy bahslarda bronza medalini qoʻlga kiritgan.
 

Turkum:5-darajali Knyaz Yaroslav Mudriy ordeni sohiblari
Turkum:Kiyevda tugʻilganlar
Turkum:Yashayotgan insonlar
Turkum:1940-yilda tugʻilganlar
Turkum:24-dekabrda tugʻilganlar
Delina Fico

thumb| Delina Fiko
Delina Fico — albaniyalik fuqarolik jamiyati faoli, uning faoliyati asosan advokatlik, gender muammolari, LGBTQ targʻiboti, jamiyatni rivojlantirish va xalq taʼlimi masalalariga qaratilgan. Ficoning faoliyati nodavlat tashkilotlari tarmoqlarini (NNT) shakllantirish va ayollar huquqlarini himoya qiluvchi guruhlar oʻrtasidagi hamkorlikni oshirishga intiladi.

 Targʻibot ishlari 
Delina Fico LGBTI shaxslar uchun boshpana, Sharqiy Gʻarb Ayollar tarmogʻi (NEWW), Albaniya uchun ochiq jamiyat fondi, Kosovo ayollar tarmogʻi kengashi aʼzosi boʻlib ishlagan, ayollarning iqtisodiy va siyosiy imkoniyatlarini kengaytirish dasturiga rahbarlik qilgan va East West Management Institute Inc.dagi jamiyat das hozirgi fuqarolik ishlari boʻyicha direktori.

 Ayollar huquqlari 
Ficoning ishi ayollar huquqlari va ayollar huquqlarini himoya qiluvchi NNTlar oʻrtasida tarmoqlarni oʻrnatishga qaratilgan saʼy-harakatlarga qaratilgan. Fikoga koʻra, postsovet ayollar tashkilotlari 1994-yilda Albaniyaning Gender rivojlanish tashkilotining oldingi urinishlariga asoslanib, soyabon tashkilotlar ostida birlashishga „ikkilanib qolganlar“.

Fico Caroline Moserning Gender va Rejalashtirish asosi tarafdori boʻlib, Albaniya qonunchiligida shunga oʻxshash tizimni joriy etish ustida ishlagan.

 Shaxsiy hayoti 
Fico avval Albaniya sotsialist partiyasi prezidenti va hozirgi Albaniya bosh vaziri Edi Rama bilan unashtirilgan edi. Hozirda alban siyosatchisi Bledar Çuçi bilan yashab kelmoqda.

 Mannbalar 

Turkum:Yashayotgan insonlar